বিশ্ব জল পর্যবেক্ষণ দিবস

বিশ্ব জল পর্যবেক্ষণ দিবস প্রতি বছর ১৮ সেপ্টেম্বর তারিখে পালিত হয়। এই দিনে জলাশয় অথবা জলের উৎস গুলো জীবাণুমুক্ত এবং সুপেয় আছে কিনা, তা নিশ্চিত করার জন্য নিয়মিত পর্যবেক্ষণ করার গুরুত্ব সম্পর্কে জনসচেতনতা বৃদ্ধি করা হয়।
জলাশয়ের জলকে পর্যবেক্ষণ করা এবং এটি মানুষের ব্যবহারের জন্য নিরাপদ কিনা তা নিশ্চিত করা। 
এটি ২০০৩ সালে আমেরিকার ক্লিন ওয়াটার ফাউন্ডেশন (ACWF) দ্বারা একটি বৈশ্বিক শিক্ষামূলক প্রচার কর্মসূচি হিসেবে প্রতিষ্ঠিত হয়েছিল। 
এই দিবসটি জল সম্পদের সঠিক পর্যবেক্ষণ এবং রক্ষণাবেক্ষণে উৎসাহিত করে।

পটভূমি
২০০৩ সালে আমেরিকার ক্লিন ওয়াটার ফাউন্ডেশন বিশ্ব জল পর্যবেক্ষণ দিবসটি বিশ্বব্যাপী জনসচেতনা বৃদ্ধির কর্মসূচী নেওয়ার জন্য পালন করা শুরু করেছিল৷ এই কর্মসূচীর লক্ষ্য ছিল, বিশ্বব্যাপী নাগরিকেরা যাতে তাদের নিজস্ব এলাকার জল সংরক্ষণ এবং জলসম্পদ রক্ষায় অবগত থাকেন৷ রবার্টা (রব্বি) সেভেজ (Roberta (Robbi) Savage) ছিলেন WWMD এর প্রতিষ্ঠাতা এবং অ্যাডওয়ার্ড ময়ার (Edward Moyer) ছিলেন প্রথম WWMD-র প্রথম সমন্বয়কারী।
১৮ সেপ্টেম্বর দিনটি বিশ্ব জল পর্যবেক্ষণ দিবস হিসেবে বেছে নেওয়ার কারণটি বেশ চিত্তাকর্ষক। প্রথমে ১৮ অক্টোবর এই দিনটি বেছে নেওয়া হয়েছিল কারণ আমেরিকার পরিশ্রুত জল আইন (US clean water act) ১৯৭২ সালের ১৮ অক্টোবর পাশ করা হয়েছিল আর সেই দিনটিকে সম্মান জানানো ছিল উদ্দেশ্য। পরে ২০০৭ সালে ১ মাস এগিয়ে ১৮ সেপ্টেম্বর করা হয় কারণ ওই সময়ে (অক্টোবরের শেষে) অনেক দেশে খুব ঠান্ডার জন্য জল জমে যায়। বিশ্বের সব দেশ যাতে এই কর্মসূচীতে অংশ নিতে পারে তাই এই দিন বদল করা হয়।
জলাশয় ও জলের উৎস জীবাণু মুক্ত বা সুপেয় কি না তা নিশ্চিত করে তোলা হল এই দিনের মূল বিষয়। পাশাপাশি জল সংরক্ষণের বিষয়ে জোর দেওয়া হয়৷

গুরুত্ব 
জল একটি অতীব গুরুত্বপূর্ণ উপাদান। জল ছাড়া জীবের কোন রকম অস্তিত্বই সম্ভব নয়। জলকে সঠিক ভাবে সংরক্ষণ না করার জন্য পৃথিবীর বহু জায়গা জল কষ্টে ভোগে। আবার অনেক জায়গায় জল থাকলেও তার সঙ্গে নানান বর্জ্য পদার্থ, রাসায়নিক ইত্যাদি মিশে সেই জলকে দূষিত করে তোলে। ফলে সেই জল ব্যবহার করা যায় না। বিশ্ব জল পর্যবেক্ষণ দিবস পালনের মাধ্যমে জলের গুরুত্ব সম্পর্কে জন সাধারণকে সচেতন করা হয় ও নিজের এলাকার জলাশয়গুলির যত্ন কীভাবে নিতে হয় সেই সম্পর্কে অবহিত করা হয়

জাতীয় ভূগর্ভস্থ জল সমিতি (এনজিডব্লিউএ) অনুসারে, পৃথিবীর মাত্র ০.৩ শতাংশ জল মানুষের ব্যবহারের উপযোগী। বাকি ৯৯.৭ শতাংশ সমুদ্র, মাটি, বরফস্তূপ এবং বায়ুমণ্ডলে রয়েছে। মাত্র ০.৩ শতাংশ ব্যবহারযোগ্য থাকায়, এই অসীম উৎসের ব্যবহার অব্যাহত রাখা অত্যন্ত গুরুত্বপূর্ণ। আধুনিক জলের জল পর্যবেক্ষণ প্রযুক্তি পৃথিবীর জলে দূষক এবং রোগজীবাণুগুলির প্রাথমিক এবং স্থানিক সনাক্তকরণ নিশ্চিত করে।
উৎসের জল দুর্ঘটনাক্রমে বা উদ্দেশ্যপ্রণোদিত দূষণের মাধ্যমে দূষিত হতে পারে। আগত উৎসের জলের গুণমান পর্যবেক্ষণ করলে পানীয় জল অনিচ্ছাকৃত বা ইচ্ছাকৃতভাবে ক্ষতিকারক ট্রেস ধাতুর নির্গমন সনাক্ত করতে পারে যা একজন ব্যক্তির স্বাস্থ্যের বা পানীয় জলের কারখানার ক্ষতি করতে পারে।

বিষাক্ততা বিশ্লেষণকারী যন্ত্রের সাহায্যে বর্তমানে  ২,৭০০ টিরও বেশি বিপজ্জনক রাসায়নিক এবং যৌগ সনাক্ত করা সম্ভব। বিশ্বব্যাপী পৌরসভা এবং শিল্প কোম্পানিগুলি জল শোধন যন্ত্র বসিয়ে মোকাবিলা যাতে করে সেজন্য এই দিবসে উৎসাহ প্রদান করা হয়।

পালন 
সমগ্র বিশ্বজুড়ে বিশ্ব জল পর্যবেক্ষণ দিবস পালিত হয়ে থাকে। জল পরীক্ষা করার জন্য টেস্টিং কিটস গুলি প্রায় যে কোন হার্ডওয়্যারের দোকানে পাওয়া যায় সস্তায় পাওয়া যায়। এই কিটগুলি দিয়ে সহজেই জলের মধ্যে উপস্থিত বিভিন্ন উপদান, pH মাত্রা ইত্যাদি জানা যায়। বিশ্বজুড়ে ১.৫ মিলিয়নের বেশী মানুষ এই প্রকল্পে অংশগ্রহণ করেন এবং জলের গুণাগুণ পর্যবেক্ষণের দ্বারা বিভিন্ন সোশাল মিডিয়ায় নিজেদের অভিজ্ঞতা ভাগ করে নেন যাতে বাকীরাও উৎসাহের সঙ্গে অংশ নিতে পারেন৷

তথ্যসূত্র

বিষয়শ্রেণী:আন্তর্জাতিক উদ্‌যাপন
বিষয়শ্রেণী:সেপ্টেম্বর উদ্‌যাপন